احمد زيور باشا

احمد زيور باشا  كان رئيس لمجلس الشيوخ المصري، و رئيس للوزراء فى مصر. هو احمد زيور ابن زيور رحمى آغا الجركسي. اتولد سنة 1864 فى اسكندرية، من عيلة شركسية تركية الاصل، يونانية الجنسية جات لاسكندرية من إقليم قوله فى اليونان.

كان رئيس البرلمان المصرى فى فترتين (23 فبراير 1924-24 يوليه 1924) و (25 اكتوبر 1924-24نوفمبر 1924) فى عهد الملك فؤاد الاول

اتعلم فى مصر وبعدها فى كلية الجزويت ببيروت، و اتخرج برضه من كلية اكس فى فرنسا فحصل
على شهادة الحقوق منها. وبعدها رجع لمصر وواشتغل فى القضاء، وبعدها اتعين محافظ لمدينة اسكندرية، بعدها مسك وزير للاوقاف فى وزارة حسين رشدى باشا التالتة فى 19 ديسمبر 1871 بدل من الوزير اللى استقال عبد العزيز فهمى باشا.

اتعين وزير للمعارف العمومية فى وزارة محمد سعيد ذو الفقار باشا التانيه فى 20 مايو سنة 1919 ،و تمّ تعيينه وزير للمواصلات فى اربع وزارات هى، وزارة يوسف وهبه باشا الاولانيه (1919-1920)، ووزارة محمد توفيق نسيم باشا(1920-1921)، ووزارة عدلى يكن باشا (1921) ووزارة يحيى ابراهيم باشا (1921-1924) بعدين عين وزيرا للدولة فى التعديل الوزارى التالت لوزارة سعد زغلول باشا سنة 1924 .

مسك منصب رئيس مجلس الشيوخ المصرى اللى اغلبيتة وفدية.

شكّل وزارته الاولانيه فى 24 نوفمبر 1924، واستمر فى الحكم لغاية 13 مارس 1925. جمع فيها منصب الرياسة ووزارت الداخلية والخارجية . اتعاد تكليفه بتشكيل الوزارة المصرية مرة ثانية. بعد تقديم استقالة وزارته الاولانيه فى 13 مارس 1925. واستمر فى الحكم لغاية 7 يونيه 1926. اتعيّن رئيس للديوان الملكى فى 27 اكتوبر 1934.

اتوفى احمد زيور باشا فى اسكندرية سنة 1945 واتدفن فيها.

 سبقه: سعد زغلول باشا رئيس وزرا مصر  13 مارس 1925- 24 نوفمبر 1924 خلفه:عدلى يكن باشا فتره تانية كرئيس وزاره  13 مارس 1925 -7 يونيه 1926
 مصدر 
 موقع مجلس الشعب المصري

تصنيف:سياسة مصر
تصنيف:مواليد 1864
تصنيف:وفيات 1945
تصنيف:رؤساء وزرا مصريين
تصنيف:وزراء تعليم مصريين
تصنيف:وزراء مواصلات مصريين
تصنيف:مصريين اتراك
تصنيف:اسكندرانيه